सराय काले खां RRTS स्टेशन से कहीं भी जाएं, सब इंतजाम होगा
- अधिकारियों के अनुसार, सराय काले खां RRTS स्टेशन से वीर हकीकत राय इंटरस्टेट बस टर्मिनस (ISBT) महज 85 मीटर दूर होगा। स्टेशन का एक एंट्री/एग्जिट गेट ISBT के पास होगा। ISBT और RRTS स्टेशन को लिंक करने के लिए फुटपॉथ भी होगा।
- सराय काले खां RRTS स्टेशन का एक गेट पिंक लाइन पर मौजूद हजरत निजामुद्दीन मेट्रो स्टेशन के पास भी बनाया जाएगा।
- RRTS स्टेशन परिसर से हजरत निजामुद्दीन रेलवे स्टेशन की दूरी करीब 280 मीटर होगा। दोनों को फुट ओवरब्रिज से कनेक्ट किया जाएगा।
कैसा होगा सराय काले खां RRTS स्टेशन?
सराय काले खां RRTS स्टेशन पूरे कॉरिडोर का सबसे बड़ा स्टेशन होगा। यहां चार ट्रैक्स के साथ छह प्लेटफॉर्म बनाए जा रहे हैं ताकि यात्री बिना ट्रेन बदले उनके बीच मूव कर पाएं। स्टेशन की लंबाई 215 मीटर, चौड़ाई 50 मीटर और ऊंचाई 15 मीटर होगी। खूबसूरती के लिए वेंटिलेटेड ग्लास लिफ्ट लगाई जाएंगी।
सराय काले खां RRTS स्टेशन पर थकान उतारने की भी व्यवस्था
दिल्ली-मेरठ RRTS कॉरिडोर तैयार करने का जिम्मा नैशनल कैपिटल रीजन ट्रांसपोर्ट कॉर्पोरेशन (NCRTC) का है। NCRTC के एक अधिकारी ने बताया कि सराय काले खां RRTS स्टेशन पर कई खास सुविधाएं मिलेंगी। प्रीमियम कोचों में सफर करने वाले यात्रियों के लिए प्लेटफॉर्म पर एक्जीक्यूटिव लाउंज होगा। लाउंज में वेंडिंग मशीनें और मैगजीन्स रहेंगी। स्टेशन के बाहर एक पब्लिक प्लाजा भी बनाया जाएगा। हरियाली से भरपूर इस प्लाजा में ट्रेवल कर रहे पैसेंजर्स अपनी थकान उतार सकेंगे।
मल्टी-मॉडल इंटीग्रेशन का मकसद क्या है?
मल्टी-मॉडल इंटीग्रेशन का मकसद लोगों को पब्लिक ट्रांसपोर्ट का इस्तेमाल करने के लिए प्रेरित करना है। NCRTC के प्रवक्ता ने कहा, 'अनियमित सेवाएं, ओवरकाउंडिंग और आखिरी पॉइंट तक कनेक्टिविटी का अभाव लोगों के पब्लिक ट्रांसपोर्ट न यूज करने की प्रमुख वजहें हैं। मल्टी-मॉडल इंटीग्रेशन से कुछ समस्याएं दूर होंगी।'
बिना स्टेशन से निकले ट्रांसपोर्ट मोड बदल पाएंगे!
मल्टी-मॉडल इंटीग्रेशन RRTS का मूल सिद्धांत है। इसे ऐसे डिजाइन किया जा रहा है कि यात्री स्टेशन से निकले बिना एक ट्रांसपोर्ट मोड से दूसरे में मूव कर पाएं। यह संभव बनाने के लिए लिफ्ट, एस्केलेटर्स और फुट ओवरब्रिजेस (FOBs) दिए जा रहे हैं।
मार्च 2023 तक इस रूट पर शुरू हो जाएगा RRTS
NCRTC का प्लान है कि मार्च 2023 तक प्रॉयरिटी सेक्शन (मैप में) पर ऑपरेशन शुरू कर दिया जाए। 2025 तक दिल्ली-गाजियाबाद-मेरठ के 82 किलोमीटर लंबे स्ट्रेच पर रैपिड रेल दौड़ने लगेगी।